**Csanytelek Község Önkormányzata Jegyzőjétől**





***🖂 6647. Csanytelek, Volentér János tér 2.sz.***

**🕿 63/578-510; 63/578-512; 63/578-513; jegyzo@csanytelek.hu**

CS/426-2/2024.

**E l ő t e r j e s z t é s**

**Csanytelek Község Önkormányzata Képviselő-testülete 2024. márciusi ülésére**

**Tárgy:** *Csanytelek Község Önkormányzata és a Csanyteleki Polgármesteri Hivatal munkaügyi dokumentumainak belső ellenőr általi ellenőrzéséről szóló jelentésében foglaltak jóváhagyása*

**Tisztelt Képviselő-testület!**

Tájékoztatom Önöket arról, hogy a belső ellenőr az éves ellenőrzési tervében foglaltaknak megfelelően elvégezte mind az Önkormányzat, mind a Hivatal által alkalmazott *munkaügyi dokumentumok ellenőrzését*.

A vizsgálat célja: a hatályos vonatkozó központi jogszabályokban (a közszolgálati tisztségviselőkről szóló 2011. évi CXCIX. törvény (Kttv.), a munka törvénykönyvéről szóló 2012. évi I. törvény (Mt.) és a Hivatal belső szabályzataiban foglaltaknak való megfelelés ellenőrzése volt.

A vizsgálat során a belső ellenőr által tett megállapítás lényege, hogy a Hivatal hatályos Közszolgálati Szabályzata, az Adatvédelmi és Adatkezelési Szabályzata előírásainak megfelelve történik az ellenőrzés során megtekintett dokumentumok kezelése az adott jogviszony létrehozása, megszüntetése, az illetmény besorolása, a munkaidő, a szabadság nyilvántartás, a közszolgálati alapnyilvántartások kezelése mindenben megfelelnek a Kttv. 2. mellékletében foglaltaknak.

A belső ellenőr által benyújtott jelentésben olyan megállapítás nem szerepel, ami munkáltatói intézkedést igényelne, ill. intézkedési terv készítését tenné szükségessé.

**Tisztelt Képviselő-testület!**

Indítványozom a tárgyi előterjesztésben, annak határozati javaslatában, a belső ellenőr jelentésében foglaltak megvitatását, a tárgyban a Pénzügyi Ellenőrző, Foglalkoztatáspolitikai és Településfejlesztési Bizottság előzetes véleményének figyelembevételét és változtatás nélküli elfogadását.

C s a n y t e l e k, 2024. március 11.

Tisztelettel:

................................................................

Kató Pálné jegyző

**.../2024. (III. .. .) Ökt határozat**

**Tárgy:** *Csanytelek Község Önkormányzata és a Csanyteleki Polgármesteri Hivatal munkaügyi dokumentumainak belső ellenőr általi ellenőrzéséről szóló jelentésében foglaltak jóváhagyása*

**H a t á r o z a t i javaslat**

Csanytelek Község Önkormányzata Képviselő-testülete megtárgyalta a tárgyi előterjesztésben és a belső ellenőr által tárgyi jelentésében foglaltakat, figyelembe-vette a tárgyban a Pénzügyi Ellenőrző, Foglalkoztatáspolitikai és Településfejlesztési Bizottság véleményét és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet szerinti jogkörében eljárva, a tárgyi előterjesztéshez 1. mellékletként csatolt tartalommal, változtatás nélkül jóváhagyja azt.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Kató Pálné jegyző és általa
* Sziveri-Gajdán Lejla belső ellenőr (Szeged)
* Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
* Irattár